সিরিয়ায় আবারও আধিপত্য বিস্তারের প্রক্রিয়া শুরু করেছে আইএস। জাতিসংঘের এক প্রতিবেদনে বলা হয় মার্কিন সমর্থিত বাহিনীর নিয়ন্ত্রণে থাকা সিরিয়ার উত্তর-পূর্বাঞ্চলীয় এলাকায় বেশ কয়েকটি তেলক্ষেত্র নিয়ন্ত্রণের পাশাপাশি স্থানীয়দের ওপর করারোপ এবং তাদের অপহরণ করে মুক্তিপণ আদায়ের মাধ্যমে নিজেদের সংগঠিত করছে তারা। সিরিয়ায় আইএসের পুনরুত্থানের সম্ভাব্য কিছু অবস্থানকে চিহ্নিত করা হয়েছে ওই প্রতিবেদন। যুক্তরাষ্ট্র সমর্থিত বাহিনীর বিরুদ্ধে আইএসকে সহযোগিতার অভিযোগ উঠেছে। স¤প্রতি প্রকাশিত জাতিসংঘের নিষেধাজ্ঞা পর্যবেক্ষণ দলের তৈরি করা এক প্রতিবেদনে বলা হয়, মার্কিন সমর্থিত বাহিনীকে ব্যবহার করে তাদের নিয়ন্ত্রণে থাকা তেলখনির নিয়ন্ত্রণ নিচ্ছে আইএস। জ্বালানি বিক্রির পাশাপাশি দেশটির উত্তর-পশ্চিমাঞ্চলীয় এলাকা দখল করে স্থানীয়দের ওপর করারোপ এবং ব্যবসায়ীদের অপহরণ করে মুক্তিপণ আদায়ের মাধ্যমে নিজেদের সংগঠিত করছে জঙ্গিগোষ্ঠীটি। এছাড়া সিরিয়ায় আইএসের পুনরুত্থান হতে পারে এমন সম্ভাব্য কিছু অবস্থানকে চিহ্নিত করেছে জাতিসংঘ। যার মধ্যে মার্কিন সামরিক ঘাঁটি আল টানফের নিকটবর্তী রুকবান শরণার্থী ক্যাম্প অন্যতম। রুকবান শরণার্থী ক্যাম্প নিয়ে বহুদিন ধরেই মস্কো ও দামেস্ক উদ্বেগ জানিয়ে আসছে। রয়টার্স।